b'\n_START_ARTICLE_\nJohan David Cneiff\n_START_PARAGRAPH_\nJohan David Cneiff (13. syyskuuta 1722 Tukholma \xe2\x80\x93 30. lokakuuta 1791 Kaskinen) oli Pohjanmaalla l\xc3\xa4\xc3\xa4ninlampurina. H\xc3\xa4n kirjoitti talouskysymyksist\xc3\xa4 teoksen jossa h\xc3\xa4n suositteli talouden s\xc3\xa4\xc3\xa4ntely\xc3\xa4._NEWLINE_Cneiffin vanhemmat olivat vaasalainen kauppias, raatimies ja valtiop\xc3\xa4iv\xc3\xa4mies David Benedikt Cneiff ja Maria Werander. H\xc3\xa4n k\xc3\xa4vi Vaasan triviaalikoulua 1734\xe2\x80\x931739 ja p\xc3\xa4\xc3\xa4si ylioppilaaksi Turussa 1740. Cneiff opiskeli Turun akatemiassa saamatta kuitenkaan opintojaan loppuun ennen kuin h\xc3\xa4n is\xc3\xa4ns\xc3\xa4 toivomuksesta l\xc3\xa4hti oppiin H\xc3\xb6jentorpin lampurikouluun jossa h\xc3\xa4n opiskeli 1741\xe2\x80\x931743._NEWLINE_Cneiff toimi Pohjanmaan l\xc3\xa4\xc3\xa4ninlampurina vuodesta 1743 ja j\xc3\xa4i t\xc3\xa4st\xc3\xa4 virasta lakkautuspalkalle 1766. H\xc3\xa4n sai taloustireht\xc3\xb6\xc3\xb6rin arvonimen 1759. Cneiff asui Kaskisissa Hermansin kruununtilalla, jonka h\xc3\xa4n vuokrasi 1743. Kun Kaskisten kaupunki perustettiin 1785, Herrmansin tila siirtyi uudelle kaupungille. Cneiff sai kuitenkin pit\xc3\xa4\xc3\xa4 tilan pihatontin asuinrakennuksineen. Lis\xc3\xa4ksi h\xc3\xa4n sai puoli tynnyrinalaa peltoa, jolla h\xc3\xa4n saattoi viljell\xc3\xa4 korvausta vastaan humalaa._NEWLINE_Cneiff oli naimisissa vuodesta 1749 Beata Junianderin (k. 1796) kanssa. _NEWLINE_Kaskisissa on muistomerkki, Cneiffin kivi, johon Cneiff kaiversi latinan kielell\xc3\xa4 el\xc3\xa4m\xc3\xa4kertansa.'